Hindi News

Local

Rajasthan

Udaipur

Senior Officer Upset With Viral A Pre Wedding Video Of Rajasthan Cop In Uniform

उदयपुर में दरोगा ने प्री-वेडिंग शूट में वर्दी पहनी, मंगेतर रिश्वत देती नजर आई

एक वर्ष पहले



कॉपी लिंक

वीडियो में मंगेतर ने दरोगा की जेब में 500 रुपए का नोट डाला

पुलिस महकमे ने नाराजगी जताई, भविष्य में शूट के दौरान वर्दी का इस्तेमाल न करने की हिदायत दी

उदयपुर. शहर के एक दरोगा का प्री-वेडिंग वीडियो शूट सुर्खियों में है। इस वीडियो में दरोगा ने न सिर्फ वर्दी पहनी, बल्कि शूट के दौरान उसे मंगेतर रिश्वत देती भी नजर आ रही है। वीडियो चर्चा में आने के बाद पुलिस विभाग ने इस पर आपत्ति जताई है।



उदयपुर में तैनात दरोगा धनपत सिंह ने करीब दो महीने पहले अपनी मंगेतर के साथ प्री वीडियो शूट करवाया। इसमें उन्होंने वर्दी का उपयोग किया। वीडियो की स्क्रिप्ट भी ऐसी लिखी गई कि वाहनों की चेकिंग के दौरान उनकी मुलाकात एक युवती से हुई। युवती जुर्माने से बचने के लिए दरोगा की जेब में 500 रूपए का नोट रखते हुए नजर आती है। युवती पेंट की जेब से पर्स चुराकर ले जाती है, ताकि उनकी फिर से मुलाकात हो।



वर्दी में वीडियो शूट करना दुर्भाग्यपूर्ण- पुलिस

आईजी (लॉ एंड ऑर्डर) हवा सिंह घूमरिया ने कहा कि वीडियो शूट में वर्दी का प्रयोग दुर्भाग्यपूर्ण है। इस विभाग की छवि धूमिल हुई। उन्होंने भविष्य में वीडियो शूट के दौरान वर्दी का प्रयोग न करने की हिदायत दी है। आईजी ने प्रदेश के सभी जिलों में 20 अगस्त को यह आदेश जारी किया है।